Նեգևի գեղարվեստի թանգարան

Նեգևի գեղարվեստի թանգարան (), գեղարվեստական թանգարան Իսրայելի Նեգև քաղաքում։ Գտնվում է Բեեր Շևայի հին քաղաքում։ Տեղակայված է 1906 թվականին օսմանների կառուցված նախկին կառավարական առանձնատանը՝ ընդգրկված կառավարական կառույցների կազմում, որտեղ ներառված էր նաև Սերայա շենքը և տեղական մզկիթը։

Շենք 
Երկհարկանի շենքն օսմաններին բնորոշ առանձնատուն («կոնակ») է. կառավարչի կամ որոշ այլ պաշտոնյաների տուն, որտեղ տեղի էին ունենում պաշտոնական հանդիպումներ և ընդունելություններ։ Ճակատային մասում կա չորս կամարակապ սյունասրահ։ Առաջին համաշխարհային պատերազմի ընթացքում շենքում տեղավորվել է բրիտանական անձնակազմը, 1938 թվականին շենքը դարձել է Բեդվին աղջիկների դպրոց։  Բրիտանական մանդատի ժամանակաշրջանում շենքում կատարվել են տարբեր փոփոխություններ, ավելացվել են ներքին սանդուղքներ, վերևի հարկում՝ երկու սենյակներ։

1948 թվականին Իսրայելի Անկախության պատերազմից հետո շենքը ծառայել է Իսրայելի պաշտպանության բանակին։ Այն կրկին դարձել է հանրային օգտագործման վայր Բեեր Շևա քաղաքի հիմնադրվելուց հետո` որպես առաջին քաղաքապետարանի շենք։

1970-ական թվականներին քաղաքապետարանը տեղափոխվել է նոր շենք և նահանգապետի նստավայրում տեղակայվել է նախկին Օսմանյան մզկիթում գտնվող Նեգևի հնագիտական թանգարանի արվեստի ճյուղը։ 1998 թվականին հայտարարվել է, որ շենքը վտանգված է, և այն փակվել է հանրության համար։

Հին կառույցների պահպանման վարչությունը սկսել է պահպանման գործընթացը ճարտարապետ Զեև Գուրի գլխավորությամբ։ Վերականգնման աշխատանքների ընթացքում շենքը հարմարեցվել է ժամանակակից թանգարանային պահանջներին, ներառյալ հաշմանդամների մատչելիություն և կլիմայի հսկողության հնարավորություն՝ այն դարձնելով Իսրայելի թանգարանային խորհրդի կողմից պաշտոնապես ճանաչված թանգարան։ Շենքը վերաբացվել է 2004 թվականին որպես Նեգևի գեղարվեստի թանգարան։

Թանգարան 
Նեգևի գեղարվեստի թանգարանը քաղաքային թանգարան է, հիմնականում ունի ժամանակակից իսրայելական արվեստի հավաքածու, ներառյալ տեղական և տարածաշրջանային արվեստագետների աշխատանքները։ Իր ստեղծման վաղ փուլերում, որպես Նեգևի հնագիտական թանգարանի մի ճյուղ, ներկայացրել է իր մշտական հավաքածուն, պարբերաբար ունեցել է ցուցադրություններ։ 1987 թվականից Նոա Թալի ղեկավարությամբ թանգարանը սկսեց գործել ինքնուրույն` ցուցադրելով իսրայելական և միջազգային արվեստի ժամանակավոր ցուցադրություններ։ 1990-ական թվականներին Գալիա Գավիշի ղեկավարությամբ թանգարանը ընդարձակել է իր հավաքածուն, մասնավորապես եթովպիացի հրեաների կերամիկական և ազգագրական աշխատանքներով։ Գավիշը նաև նախաձեռնել է Բեեր Շևայի կերամիկայի միջազգային բիենալեն։

Թանգարանի տնօրենի և համադրողի պաշտոնում 2002-2010 թվականներին Նոգա Ռավիդը իրականացրեց վերանորոգման աշխատանքներ և թանգարանային չափանիշներին հարմարեցում, ինչպես նաև եղավ երկու ցուցահանդեսների համադրող՝ 2006 թվականին Մայքլ Գրոսի ու Օրի Ռեյզմանի և 2008 թվականին "60-90-60" պատմական ցուցահանդեսը Բեեև Շևայի 60-ամյակի և Առաջին համաշխարհային պատերազմի ժամանակ Ավստրալիայի և Նոր Զելանդիայի բանակային կորպուսի (ANZAC) կողմից քաղաքի նվաճման 90-ամյակի կապակցությամբ, այսպիսով վերջ դնելով Պաղեստինում Օսմանյան կառավարմանը։

Ցուցահանդեսներ 
2011 թվականին թանգարանը դարձել է Բեեր Շևայի «Կիվունիմ» հանգստի մշակույթի ընկերության մի մասը, նոր տնօրեն և համադրող դարձավ արվեստաբան դոկտոր Դալիա Մանորը։ Թանգարանում ինտենսիվ ծրագրով կազմակերպվել են իսրայելցի մեծ արվեստագետների և միջազգային արտիստների ցուցահանդեսներ։ Առաջին ցուցադրությունը խմբակային Southern Spirit ցուցահանդեսն էր, որի մասնակիցների թվում էին Միշել Ռովները, Ռոի Կուպերը, Գիլադ Օֆիրը, Գիլադ Էֆրաթը, Պավել Վոլբերգը և այլք։ Հաջող ցուցադրությունից հետո ցուցահանդեսը ներկայացվեց Թել Ավիվի համալսարանի պատկերասրահում։ Հաջորդ ցուցահանդեսը նվիրված էր Իսրայելի նշանավոր նկարիչ և քանդակագործ Մենաշե Կադիշմանին, որի ընթացքում ներկայացվեցին տպագրություն, քանդակներ և նկարներ, որոնցից առաջինը ցուցադրվել է առաջին անգամ։ Տարին ավարտվել է թղթային արվեստի In Between միջազգային ցուցահանդեսով, որը սկսվել է Հազորեա կիցուցի Վիլֆրեդ Իսրայելական թանգարանից, որը նախաձեռնել էր այն։ Այս ցուցահանդեսի շրջանակներում Նեգևի թանգարանը հարգանքի տուրք է մատուցել Ջոյս Շմիդտին, որը հիմնադրվել է Բեեր Շևայի առաջին թղթի գործարանը և Իսրայելում նախաձեռնել է թղթային արվեստը։ Այս ցուցահանդեսի ընթացքում թանգարանի կրթական ծրագրերն ընդլայնել են՝ բացի հանրային այցելությունները երեխաների համար ներառելով կանոնավոր ստեղծագործ դասընթացներ։

2012 թվականին Նեգևի արվեստի թանգարանում բացվել է Իսրայելական «Հիլելա Թալ» գեղանկարչության առաջին ցուցահանդեսը, որին մասնակցել են նկարիչներ Մոշե Գերշունին, Մոշե Կուպֆերմանը, Լեա Նիկելը, Բաքի Շվարցը, Նահում Թևետը, Իգաել Թումարկինը, Ավիվա Ուրին և այլք։ Ցուցադրությանը հաջորդել է Սիգալիտ Լանդաոյի 'Caryatid' սոլո ցուցահանդեսը, որի ընթացքում ներկայացվել է ինստալյացիա, քանդակներ, վիդեո և ձայնային աշխատանքներ։ 2013 թվականին թանգարանում ցուցադրվել են միջազգայնորեն ճանաչված նկարիչ Միշա Բար-Ամի լուսանկարների սոլո ցուցադրությունը, որը ներկայացրել է 1950-ական թվականներից մինչև 2000-ական թվականներին Իսրայելի հարավում արված լուսանկարներ։ 2013 թվականի հոկտեմբերին Յոմ Քիփուրի պատերազմի 40-ամյակին բացվել է խմբակային պատմական ցուցահանդես։ 2014 թվականին կազմակերպվել է Նեգևի բրիգադի հուշարձանի 50-ամյակին նվիրված ցուցադրություն, որի ընթացքում ներկայացվել է արձանի հեղինակ Դանի Կարավանի սոլո ցուցադրությունը, ինչպես նաև այն արվեստագետների աշխատանքները, որոնք ոգեշնչված ստեղծագործությունից, լուսանկարել են այն։ Ցուցահանդեսի ժամանակահատվածում կազմակերպվել են միջոցառումներ, ինչպես նաև Նեգևի Բեն Գուրիոնի անվան համալսարանում կայացել է միջազգային սիմպոզիում։

Ծանոթագրություններ

Արտաքին հղումներ 
Պաշտոնական կայք 
Review of Southern Spirit exhibition
Haaretz Magazine on collector Hillela Tal, May 2012
Angela Levine, "Sigalit Landau – A Microcosm of Her World", Midnight East, 12 October 2012
Barry Davis, "Opening up in the South", Jerusalem Post, 04/14/2013
"Iconic Israeli memorial celebrates 50 years', Haaretz, Oct 30, 2014

Ժամանակակից արվեստի թանգարաններ
Իսրայելի գեղարվեստական թանգարաններ
2002 հիմնադրված թանգարաններ
2002 հիմնադրումներ Իսրայելում
Բեեր Շևայի շենքեր և կառույցներ